27 April om 10 vm. Dirk Havenga is die nuwe sang- en musiekonderwyser op die dorp. Hy het ’n terugslag as musikant in die stad gehad en probeer nou sy heil op die platteland vind. Mariëtte Labuschagne werk in ’n boekwinkel op dieselfde dorp. Sy droom haar hele lewe lank van ’n loopbaan op die verhoog.
Ben Kruger se nuwe eenmanvertoning, ‘’n Drie in beseringstyd’ is op 28 April om 10 vm. In dié gesprek deel die spreker sy wysheid rondom oudword, manwees en sport. Hy bespreek die kern van die Suid-Afrikaanse man en vra vrae rondom etiket by die braai.
Kaartjies vir die toneelstukke is teen R50 beskikbaar by die hek of teaterdeure op die dag van die vertoning by die feesterrein.
Daar kan gesmul word aan tradisionele eetgoed en die wyn- en biertuin bied lafenis vir droë kele. Ouers kan kleingoed by ’n veilige kinder-speelarea onder toesig laat terwyl hulle rustig deur die kraampies stap of ’n teatervertoning bywoon.